PTG ตั้งบริษัทย่อยใหม่ ลุยธุรกิจขนส่งสินค้าทั้งใน-ตปท.
PTG ตั้งบริษัทย่อยใหม่ “พีทีจี โลจิสติกส์” ทุนจดทะเบียน 1 ลบ. เพื่อดำเนินธุรกิจขนส่งสินค้า-คนโดยสารทั้งใน-ตปท.
27 ก.ค. 2558

บริษัท พีทีจี เอ็นเนอยี จำกัด (มหาชน) หรือ PTG ระบุว่า ที่ประชุมคณะกรรมการบริษัท เมื่อวันที่ 24 ก.ค.58 มีมติอนุมัติการจัดตั้งบริษัทย่อยใหม่ จำนวน 1 บริษัท ชื่อบริษัทย่อย บริษัท พีทีจี โลจิสติกส์ จำกัด ซึ่งประกอบกิจการขนส่ง ขนถ่ายน้ำมันเชื้อเพลิง ก๊าซ ผลิตภัณฑ์ปิโตรเลียม และสินค้าทุกประเภท รวมถึงคนโดยสาร ทั้งทางบก ทางน้ำ ทางอากาศ ทั้งภายในประเทศ และระหว่างประเทศ
ทั้งนี้บริษัทย่อยมีทุนจดทะเบียน 1,000,000 บาท แบ่งออกเป็นหุ้นสามัญ จำนวน 10,000 หุ้น มูลค่าที่ตราไว้ หุ้นละ 100 บาท สำหรับโครงสร้างการถือหุ้น บริษัทถือหุ้น 99.99% ของจำนวนหุ้นทั้งหมดของบริษัทย่อยแหล่งใหม่ แล่งที่มาของเงินทุน มาจากเงินทุนหมุนเวียนของบริษัท